《题延庆寺 其一》
宋代·范坦

烟村水寺若江湖，林麓山川入画图。壁上薰风为谁制，柄臣曾此耀归途。

作者简介：宋洛阳人，字伯履。范子奇子。工画山水、花鸟。以父任历开封府推官、左司员外郎。赐进士第，权起居舍人。使辽复命，具语录以献，徽宗善之，命后奉使者视为式，迁知开封府。徽宗政和中，累官户部侍郎。张商英罢相，言者论坦多与之合，贬黄州团练副使，安置韶州。后复徽猷阁待制。卒年六十二。